হামলা ও চুরির ঘটনাটি ঘটেছে ২৬ জুন সকাল ৯টায় দক্ষিণ সুনামগঞ্জ উপজেলার দরগাপাশা ইউনিয়নের বাগের কোনা টুকের বাজার সংলগ্ন মুক্তিযোদ্ধা অফিসের সামনে ।    স্থানীয় সূত্রে জানা যায় পূর্ববীরগাঁও ইউনিয়নের সলফ গ্রামের আইমুছ মিয়ার  পুত্র ধান ব্যবসায়ী আফজল খান ইঞ্জিন চালিত নৌকায় মৌগাঁও ধান খরিদের উদ্দেশ্য বের হলে টুকের বাজারস্থ মুক্তিযোদ্ধা অফিসের সামনে উৎপেতে থাকা লালপুর গ্রামের আফরুজ মিয়ার পুত্র তালেবর মিয়া তাকে ডেকে নিয়ে বেদড়ক মারপিঠ করে। এ ব্যাপারে আফজল খান নিজে বাদী হয়ে গত ৭ জুলাই দন্ডবিধির ১৪৩/৩৪১/৩২৩/৩৭৯/৫০৬/৩৪ ধারায় একই ইউনিয়নের বাঘেরকোনা গ্রামের মৃত রাজা মিয়ার পূত্র মানিক মিয়া(৪৫),মৃত আ: ছওারের পূত্র রুহুল আমিন(৪৫),মৃত আব্দুর রুপ এর পূত্র আব্দুল খালিক(৫০), ও লালপুর গ্রামের আফরোজ মিয়ার ৩ পূত্র তালেবর মিয়া(৩৬),আমিনুল  হক(২৬), ছদরুল হক(২০) কে আসামী করে দক্ষিন সুনামগঞ্জ থানায় একটি মামলা দায়ের করেন । যার মামলা নং- ০২ তারিখ ০৭/০৭/২০১১ ইং।    এ ব্যাপারে দক্ষিন সুনামগঞ্জ থানার এস আই মামলার তদন্তকারী কর্মকর্তা মো: মুজিবুর রহমানের সাথে যোগাযোগ করা হলে তিনি মামলা দায়েরের সত্যতা স্বীকার করে জানান তদন্ত সাপেক্ষে আইনগত ব্যবস্থা নেওয়া হবে।